open-index/open-wikipedia-markdown huggingface dataset:
BlacKkKlansman

**BlacKkKlansman** on vuonna 2018 ensi-iltansa saanut Spike Leen ohjaama elämäkerrallinen draamakomediaelokuva, joka pohjautuu Ron Stallworthin omaelämäkertaan *Black Klansman*. Elokuva kertoo mustasta amerikkalaisetsivästä Ron Stallworthista, joka onnistuu soluttautumaan Ku Klux Klaniin. Elokuvan pääosissa näyttelevät John David Washington, Adam Driver, Laura Harrier ja Topher Grace. Merkittävässä roolissa on myös suomalaisnäyttelijä Jasper Pääkkönen.

*BlacKkKlansman* sai ensi-iltansa 14. toukokuuta 2018 Cannesin elokuvajuhlilla, missä se voitti Grand Prix -palkinnon. Yhdysvalloissa ja Suomessa se sai ensi-iltansa 10. elokuuta 2018. Elokuva oli Suomessa vuonna 2018 viidenneksi katsotuin elokuva: se keräsi vuoden aikana elokuvateattereissa 225 554 katsojaa.

Elokuva sai kuusi Oscar-ehdokkuutta vuoden 2019 gaalassa parhaasta elokuvasta, ohjauksesta, miessivuosasta (Driver), sovitetusta käsikirjoituksesta (jonka se voitti), musiikista ja leikkauksesta. Elokuva sai neljä Golden Globe -ehdokkuutta parhaasta draamaelokuvasta, ohjauksesta, miespääosasta (Washington) ja miessivuosasta (Driver).

## Näyttelijät

## Vastaanotto
### Arvostelut
Elokuva on saanut kriitikoilta erinomaisen vastaanoton. Rotten Tomatoes -sivuston mukaan 259 arvostelun perusteella laskettuna kriitikoiden arvosteluista 96 prosenttia oli positiivisia.

*[[Time]]*-lehden Stephanie Zacharek sanoi arvostelussaan, että ”tämä on vihainen elokuva, mutta se on myös todella viihdyttävä ja ohjaaja-Leellä on täydellinen kontrolli joka minuutilla elokuvan muuttuviin tunnelmiin”.

## Lähteet
C’est le dernier qui a parlé qui a raison

**C’est le dernier qui a parlé qui a raison** on Aminan esittämä kappale, joka edusti Ranskaa vuoden 1991 Eurovision laulukilpailussa Italian Roomassa.

Kappale keräsi Euroviisuissa 146 pistettä, jolla se jakoi ykkössijan Ruotsin edustuskappaleen ”Fångad av en stormvind” kanssa. Ruotsi kuitenkin julistettiin kilpailun voittajaksi, koska sen kappale oli saanut enemmän korkeita pisteitä Ranskaan verrattuna (molemmat neljä kertaa 12 pistettä, Ruotsi 10 pistettä viisi kertaa, Ranska vain kaksi kertaa).

## Lähteet
Citroën C5 Aircross

**Citroën C5 Aircross** on Citroënin vuodesta 2017 lähtien valmistama crossover-tyyppinen automalli, joka korvasi Euroopan markkinoilla Citroën C4 Aircrossin. Se perustuu samalle pohjalevylle kuin muun muassa DS 7 Crossback ja Opel Grandland.

Vuoden 2019 Euro NCAP -kolaritestistä C5 Aircross sai tulokseksi täydet viisi tähteä.

C5 Aircross esiteltiin ensimmäistä kertaa Shanghain autonäyttelyssä keväällä 2017, Euroopassa mallin ensiesittely oli seuraavana keväänä.

Bensiinimoottorit ovat kolmesylinterinen 1,2-litrainen PureTech (131&nbsp;hv) ja nelisylinterinen 1,6-litrainen THP (181&nbsp;hv). Dieselmoottorit ovat 1,5- (131&nbsp;hv) ja 2,0-litraiset (178&nbsp;hv).

Vuoden 2022 alussa kaksiosaiset ajovalot ja etusäleikkö muotoiltiin uudelleen yhdeksi kokonaisuudeksi. Sisällä keskikonsolia uudistettiin ja tietoviihdejärjestelmän näyttö kasvoi 10-tuumaiseksi.

## Lähteet

## Aiheesta muualla
Naisten marssi (Etelä-Afrikka)

**Naisten marssi **oli 9. elokuuta 1956 Etelä-Afrikan Pretoriassa järjestetty mielenosoitus. Osallistujat protestoivat vuonna 1952 myös mustia naisia koskeviksi laajennettuja passilakeja vastaan ja esittivät vetoomuksen silloiselle pääministerille J.G. Strijdomille.
## Mielenosoitus
Mielenosoitus pidettiin 9. elokuuta 1956 Pretoriassa, ja siihen osallistui arviolta 20 000 naista kaikista ihmisryhmistä. Päiväksi valittiin torstai, koska se oli perinteisesti mustien kotitaloustyöntekijöiden vapaapäivä ja näin pyrittiin varmistamaan, että mahdollisimman moni nainen pääsisi paikalle. Naiset kokoontuivat Etelä-Afrikan hallituksen päämajalle Union Buildings -rakennuksille. He kävelivät paikalle pienissä, kahden tai kolmen hengen ryhmissä, koska viranomaiset hajottivat suuret ryhmät, ja tapasivat lopulta rakennusten amfiteatterissa ja puutarhassa. Mielenosoitusta johtivat Lilian Ngoyi, Helen Joseph, Albertina Sisulu ja Sophia Williams-De Bruyn.

Jokaisen roturyhmän edustajalla oli 14 000 vetoomusta pääministeri J.G. Strijdomille annettavaksi. Pääministeri ei ollut mielenilmauksen aikaan paikalla, joten hänen sijaansa vetoomukset otti vastaan pääministerin sihteeri.

Lopuksi naiset seisoivat kolmekymmentä minuuttia hiljaisuudessa ja lauloivat sen jälkeen kappaleen "Nkosi Sikelel' iAfrika" ja naisten vapauslaulun nimeltään "Wathint' abafazi, Strijdom!"

## Vetoomus
Etelä-Afrikan naisliitto laati vetoomuksen. Siinä lukee:

## Merkittävät osallistujat

* Frances Baard
* Bertha Gxowa
* Helen Joseph
* Fatima Meer
* Florence Mkhize (järjestäjänä)
* Rahima Moosa
* Rita Ndzanga
* Lilian Ngoyi
* Albertina Sisulu
* Sophia Williams-De Bruyn
* Annie Peters
* Nosipho Dastile

## Lähteet
Vyökulho

**Vyökulho**  on naisten pronssikaudella käyttämä pronssinen vyökoru. Se kiinnitettiin vyöllä lantion korkeudelle, todennäköisesti selän puolelle. Vyökulhot yleistyivät myöhäispronssikaudella eli Monteliuksen periodeilla IV–VI eli noin 1100–500 eaa.

## Nimityksiä
Vyökulho ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , ,  ja . Arkeologiassa vyökulho on eri esineluokka kuin vyörasia.

## Vyökulho
### Kehitys
Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Vyölevyt kehittyivät vyörasioiksi, ja kun niitä alettiin kantaa alaselän puolella, kiinnitettiin eteen vyötutulus. Vyörasiasta kehitettiin sitten tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Vanhimpia vyökulhoja on vaikea erottaa vyörasioista, mutta myöhemmin kulhoista tuli selvästi rasioita suurempia. Aluksi tutkijat uskoivat, että vyökulhot ripustettiin kuin amppeli ja että niissä säilytettiin ruokaa tai muita esineitä (). Kun oikea asiayhteys selvisi, jäi esineluokalle edelleen käyttöön aiemmin annettu nimitys.

### Piirteitä
Vyökulhoja on löydetty sekä votiiviuhreina ja maakätköistä että naisten haudoista. Kätköissä ja haudoissa kulhon sisään on kerätty mukaan erilaisia esineitä ja koruja. Vyökulhot ovat kuin pyöreitä ja kupera- tai kartiopintaisia astioita. Niiden alapinnassa on silmukat, joihin pujotettiin vyötärön ympärille sidottava vyö. Vyökulhot käännettiin vyötäröllä yleensä alaselän puolelle ja alavatsan puolelle sidottiin yleensä suuri tutulus. Tutkijat uskovat, että vyökulhojen käyttötapa perityi vyörasioilta, joilla myös kuljetettiin pieniä esineitä. Yhdestäkään kulhosta ei kuitenkaan ole löydetty kantta, jonka alla esineet pysyisivat turvallisesti tallessa. Ehkä esineet kiedottiin kankaaseen tai pussiin kulhon sisälle. 

Suuret vyökulhot olivat halkaisijaltaan noin 30 senttimetriä, ja niiden korkeus oli noin 10 senttimetriä. Niiden silmukoiden kuluneisuudesta voidaan päätellä, että ne olivat useasti käytössä. Tavasta on muistona Pohjois-Saksasta löydetty naisen pienoispatsas, jonka selässä on tällainen vyörasia tai -kulho. Kulhojen koristelu riippuu niiden iästä. Paljon käytettyjä kuvioita olivat tähtikuvio, ketjukuviot, sahakuvioita, ympyräkuvioita ja täpläkuvioita tai niiden kaikkien yhdistelmiä.

Gürteldosen Kronshagen.jpg|Edessä vasemmalla vyökulho ja vyötutulus, takana pienet vyörasiat. Kronshagenin kätkö Rendsburg-Eckernfördenissä Pohjois-Saksassa. Ajoitus 900 eaa.
EB1911 Scandinavian Civilization - bronze hanging vessel.jpg|Vyökulho, tuntematon löytöpaikka ja ajanjakso.


## Lähteet
Dugenmuurisisilisko

**Dugenmuurisisilisko** (*Teira dugesii*) on sisiliskojen heimoon kuuluva liskolaji. Se on sukunsa ainoa laji, ja sen lähin elävä sukulainen on marokonkalliolisko (*Scelarcis perspicillata*). Se on saanut nimensä ranskalaisen lääkärin Antoine Louis Dugèsin mukaan. Dugenmuurisisilisko on kotoperäinen Portugalin saarilla Madeiralla, Desertassaarilla, Porto Santolla ja Selvagenssaarilla. Se on lisäksi laajalle levinnyt vieraslaji Azoreilla, jonne se on saapunut ennen vuotta 1860, ja on myöhemmin kotiutunut myös Lissabonin satama-alueelle. Dugenmuurisisilisko elää enintään 1&nbsp;850 metrin korkeudessa. Sitä tavataan yleensä kuivilta alueilta, jossa kasvillisuus on harvaa. Lisko voi elää myös avoimella metsämaalla sekä kivisillä ja viljellyillä alueilla. Naaras munii vuoden aikana kaksi tai kolme pesuetta. Dugenmuurisisiliskojen on havaittu tahattomasti matkustaneen laivoilla. Lajia pidetään tuhoeläimenä, koska se syö viinitarhoissa rypäleitä.

## Lähteet
Vyörasia

**Vyörasia**  on pronssikaudella käytetty naisten pronssinen vyökoru. Se kiinnitettiin vyöllä lantion korkeudelle, joko etupuolelle tai selän puolelle. Vyörasiat yleistyivät keskipronssikauden alussa, ja niitä käytettiin Monteliuksen periodeilla III–IV eli noin 1300–900 eaa.

## Nimityksiä
Vyörasia ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , ,  ja . Arkeologiassa se kuuluu eri esineluokkaa kuin vyökulho.

## Vyörasia
### Kehitys
Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Sitten vyölevyn lisäksi alaselän puolelle kiinnitettiin vyörasia, ja myöhemmin vyölevyn tilalle otettiin vyötutulus. Vyörasiasta kehitettiin tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Varhaisempia vyökulhoja on vaikea erottaa vyörasioista, mutta myöhemmin ne kasvoivat mitoiltaan näitä selvästi suuremmiksi.

### Piirteitä
Vyörasioita on löydetty sekä votiiviuhreina soista ja maakätköistä että naisten haudoista. Ne olivat pyöreitä ja kuperia tai tasapintaisia rasioita, joka sidottiin vyön avulla rasian alla olevista silmukoista. Tutkijat esittävät, että niitä pidettiin alaselkän puolella ja että niissä kuljetettiin mukana pieniä esineitä. Joistakin rasioista onkin löytynyt pronssinen kansi, jotka sulkivat esineet rasiaan turvaan putoamiselta. Toisissa yhteyksissä on löytynyt jäänteitä myös puisesta kannesta. Rasian pinta koristeltiin tähtikuviolla, ympyräkuvioilla, viivoilla, kaarikuvioilla ja näiden kaikkien kuvioiden yhdistelmillä.

Tiedosto:SHM 19480-20914-bältedosa.jpg|Vyörasia, jossa tallessa kansi. Käsirenkaat samasta kätköstä. Hillinge, Skärstad, Småland, Ruotsi.
Tiedosto:Gürteldosen Kronshagen.jpg|Edessä vasemmalla vyökulho ja vyötutulus, takana pienet vyörasiat. Kronshagenin kätkö Rendsburg-Eckernfördenissä, Pohjois-Saksassa. Ajoitus 900 eaa.
Tiedosto:GNM - Gürteldose.jpg|Vyörasia Dörmtestä Alasaksista Pohjois-Saksasta. Saksan kansallismuseo. Ajoitus 1200–1000 eaa.
Tiedosto:SHM 2548-301225-Bältedosa av brons av tidig typ.jpg|Vyörasia, aikaista tyyppiä, RAÄ Västra Vemmerlöv 23:1, periodi IV, 1100–900 eaa.
Tiedosto:SHM 5990-300601-Bältedosa av brons.jpg|Vyörasia, Nöbblelöv, Simris, Skåne, periodilta III, ajoitus  1300-1100 eaa., halkaisija 7 cm ja korkeus 2 cm.
Tiedosto:SHM 8499.1-307803-Bältedosa av brons.jpg|Vyörasia pronssia, Östra Sönnarslöv, Skåne, pronssikausi periodi IV, 1100-900 eaa., halkaisija 14,2 cm ja korkeus 5,6 cm.


## Lähteet
Iwoye-Ketu

**Iwoye-Ketu** on kaupunki Nigerian länsilaidalla, Ogunin osavaltion Imeko Afonin paikallishallintoalueella. Kaupungin asukasluku on noin 25&nbsp;000 (vuonna 2006).

Iwoye-Ketu sijaitsee Nigerian läntisellä Beninin vastaisella rajalla. Kaupungissa ja sen lähiympäristössä on useita kansoja ja kieliä. Ainakin jorubat, hausat, fulbet, igbot, ogut, igedet ja ohoit ovat perinteisesti asustaneet alueella. Iwoye-Ketu lähiympäristöineen on erikoistunut puuvillan kasvatukseen.

Iwoye-Ketun asukkaat vierastavat sateenvarjoja. Niiden käyttäminen on jokseenkin tabu, jonka juuret juontavat luultavasti 1700-luvun alkuun. Kansantarun mukaan jumalhahmo kielsi Iwoye-Ketun asukkaita käyttämästä sateenvarjoja ja kasvattamasta sikoja.

## Lähteet
Southern Airwaysin lento 242

**Southern Airwaysin lento 242** oli Southern Airwaysin Yhdysvaltain sisäinen reittilento Huntsvillen kansainväliseltä lentoasemalta Alabamassa Atlantan kansainväliselle lentoasemalle Georgiassa.

Lentoa 4. huhtikuuta 1977 operoinut McDonnell Douglas DC-9-31 -matkustajalentokone joutui ukkospilveen, missä kone joutui voimakkaaseen raesateeseen. Sade ja rakeet saivat koneen molempien moottorien ahtimet sakkaamaan. Moottoreihin syntyi voimakas ylipaine-aalto, joka vaurioitti niiden ahdinsiivistöjä. Moottoritehon menetyksen seurauksena miehistö joutui tekemään pakkolaskun moottoritielle. Koneessa olleista neljästä miehistön jäsenestä kaksi ja 81 matkustajasta 61 menehtyivät onnettomuudessa, minkä lisäksi maahansyöksy tappoi yhdeksän henkilöä maassa.

Onnettomuuskone oli saapunut lentoyhtiölle kesäkuussa 1971. Sillä oli lennetty onnettomuuspäivään mennessä 15&nbsp;406 tuntia. Lentokone oli varustettu kahdella Pratt & Whitneyn JT8D-7A-suihkuturbiinimoottorilla.

## Lähteet
* 

### Viitteet
Dieser Traum darf niemals sterben

**Dieser Traum darf niemals sterben** on Atlantis 2000:n esittämä kappale, joka edusti Saksaa vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta sijalle 18. 10 pisteellä.

## Lähteet
Bailar pegados

**Bailar pegados** on Sergio Dalman esittämä kappale, joka edusti Espanjaa vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta sijalle 4. 119 pisteellä.

## Lähteet
SOS (Élena Patrókloun kappale)

**SOS** on Élena Patrókloun esittämä kappale, joka edusti Kyprosta vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta sijalle 9. 60 pisteellä.

## Lähteet
Strandvall

**Strandvall** on muun muassa seuraavien suomalaisten henkilöiden sukunimi:

* Börje Strandvall (1909–1987) pikajuoksija
* Heidi Strandvall, o.s. Sundberg, (s. 1981), estejuoksija
* Matias Strandvall (s. 1985), maastohiihtäjä
* Mona-Lisa Strandvall, myöhemmin Pursiainen (1951–2000), pikajuoksija
* Robert Strandvall (s. 1977), pituushyppääjä
* Sebastian Strandvall (s. 1986), jalkapalloilija
Billy Mitchell (täsmennyssivu)

**Billy Mitchell** voi tarkoittaa ainakin seuraavia:

## Henkilöt

* Billy Mitchell (1879&ndash;1936), yhdysvaltalainen lentäjä ja kenraali
* Billy Mitchell (s. 1965), yhdysvaltalainen videopelaaja

## Muut

* Billy Mitchell, tulivuori  Papua-Uudessa-Guineassa

## Katso myös

* Willie Mitchell
Särmähorsma

**Särmähorsma** (*Epilobium tetragonum*) on horsmakasvien (Onagraceae) heimoon kuuluva kasvilaji. Se on monivuotinen ja yleisesti ottaen keskikokoinen horsmalaji, joka muistuttaa harmaahorsmaa (*Epilobium lamyi*), tummahorsmaa (*Epilobium obscurum*) ja rusoamerikanhorsmaa (*Epilobium adenocaulon*). Harmaahorsma luetaan toisinaan särmähorsman alalajiksi.

## Ulkonäkö ja koko
Särmähorsma voi kasvaa noin 80 cm korkeaksi ja sen varsi on kasvutavaltaan pysty. Varsi on nelisärmäinen ja usein haaroittunut muutamaan kertaan. Särmähorsma ei tee rönsyjä, mutta muodostaa varren tyvelle tiiviitä ja lehteviä talvehtimissilmuja. Lehdet ovat suikeita, ruodittomia ja vaaleanvihreitä. Lehtien keskisuoni on kalju lehden alapinnalta. Särmähorsman kukat ovat kalvaanvaaleanpunaisia. Särmähorsma kukkii heinä–elokuussa.

## Levinneisyys ja elinympäristö
Särmähorsma kasvaa kosteilla ja kalkkipitoisilla kasvupaikoilla, kuten ojissa ja puronvarsilla. Särmähorsmaa ei ole tavattu Suomessa viimeisten 50 vuoden aikana. Ruotsissa särmähorsmaa tavataan harvinaisena maan eteläosissa.

## Lähteet

## Aiheesta muualla
* Laji.fi: Särmähorsma (''Epilobium tetragonum'')
* JSTOR Global Plants: ''Epilobium tetragonum'' 
* Global Biodiversity Information Facility (GBIF): ''Epilobium tetragonum''
Un baiser volé

**Un baiser volé** on Sarah Brayn esittämä kappale, joka edusti Luxemburgia vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta sijalle 14. 29 pisteellä.

## Lähteet
Kan (kappale)

**Kan** () on Duo Datzin esittämä kappale, joka edusti Israelia vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta kolmanneksi 139 pisteellä.

## Lähteet
Jean-Baptiste Biot

**Jean-Baptiste Biot** (21. huhtikuuta 1774 – 3. helmikuuta 1862) oli ranskalainen fyysikko ja matemaatikko, joka tutki magnetismia ja kehitti menetelmiä sokeriliuosten analyysiin. Biot oli Louis-Joseph Gay-Lussacin mukana ensimmäisellä tieteellisellä kuumailmapallolennolla vuonna 1804.

Biot opiskeli École polytechniquessa. Hän sai matematiikan professorin viran Beauvaisin yliopistosta vuonna 1787, ja kolme vuotta myöhemmin matemaattisen fysiikan professorin viran  Collège de Francesta. Hänet valittiin Ranskan tiedeakatemiaan vuonna 1803 ja Ranskan akatemiaan vuonna 1856.

Biot ja Félix Savart julkaisivat vuonna 1820  Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.

## Lähteet

## Aiheesta muualla
*University of St Andrews, Scotland: Jean Baptiste Biot
Viktor Zebor Bremer

**Viktor Zebor Bremer** (30. maaliskuuta 1804 Teijo – 19. tammikuuta 1869 Mietoinen) oli suomalainen vuorineuvos ja tuomari, joka oli isänsä Robert Bremerin lailla aktiivisesti mukana Suomen ruukkitoiminnassa. Hänen äitinsä oli Birgitta (Brita) Katarina Hellberger (19.9.1777 Ruotsi – 2.5.1855 Kirjakkala). Viktor Bremer vuokrasi isoisänsä Josef Bremerin aikanaan omistamaa Teijon tehdasta ja oli sittemmin sekä Teijon että Mathildedalin ruukkien omistaja. Hän tuli ylioppilaaksi 1820 Turussa. 

Vuosina 1844–1858 Viktor Bremer nosti Teijon ruukin uuteen kukoistukseen. Hän rakennutti työväenasuntoja, hiiliuuneja, pasutusuunin, kupoliuunin, myllyn, ryynilaitoksen ja huonoja kulkuyhteyksiä parantaakseen Strömman kanavan. Viktor Bremer teki vararikon vuonna 1858 ja asui sittemmin Mietoisten Tuokilassa.  

## Perhe
Viktor Bremerin 1. puoliso oli 1835–1849 arkkitehti Charles Bassin ja Helena Christina Wetterbrunin tytär, Agnes Charlotta Bassi (27.10.1816 Turku – 30.4.1849 Perniö) ja 2. puoliso vuodesta 1850 paroni Berndt Otto Rehbinderin ja vapaaherratar Ulrica Jacobina (Jacquette) af Forsellesin tytär, vapaaherratar Ottiliana *Mathilda* Rehbinder (31.5.1825 Pernaja Sarvilahti – 18.12.1900 Piikkiö). Jälkimmäinen vaimo on antanut nimensä Mathildedalin ruukille.  

Ensimmäisestä avioliitosta syntyivät ruotsinkielen opettaja ja lehtimies Karl Viktor Bremer (10.7.1836 Lohja – 13.11.1884 Helsinki), kenraalimajuri Eugène Robert Bremer (27.7.1837 Turku – 15.8.1914 Turku), Ida Charlotta Bremer (29.3.1839 Lohja – 18.5.1918 Vehmaa), joka avioitui 1860 äitipuolensa veljen vapaaherra, tilanomistaja Sten Otto Rehbinderin (1826–1899) kanssa sekä Hugo Raymund Bremer (27.3.1840 Lohja – 4.7.1920 Helsinki) ja Matilda Sofia Bremer (1847–1853). 

Toisesta avioliitosta syntyivät agronomi ja valtiopäivämies  Uno Otto Bremer, 1906 lähtien Honka (19.6.1858 Perniö – 18.6.1936 Turku) sekä Otto Wladimir Bremer (1853–1854) ja Harald Constantin Bremer (1854–1859).

## Katso myös
*Bremer

## Lähteet
GPT

**GPT** voi tarkoittaa seuraavia asioita:

* GPT, kielimalliperhe
* GUID Partition Table, osiointi kiintolevyillä
Citroën ZX

**Citroën ZX** on Citroënin vuosina 1991–1998 valmistama alemman keskiluokan automalli. Se oli korvaaja Citroën GSA:lle, jonka valmistus oli lopetettu vuonna 1986. Kiinassa mallia myytiin nimellä **Citroën Fukang**, ja sitä valmistettiin vuoteen 2009 saakka. Sen pohjalta kehitettiin Kiinan markkinoille myös sedan-korinen Citroën Elysée. ZX:n seuraajaksi tuli Citroën Xsara.

ZX esiteltiin keväällä 1991 täyttämään AX- ja BX-mallien välissä oleva aukko. Ainoa korimalli oli aluksi viisiovinen hatchback, mutta myöhemmin tulivat myös kolmiovinen ja farmarimalli. Urheilullisin malli oli Volcane, ja se oli ensimmäisiä niin sanottuja hot hatch -malleja, joihin oli saatavana dieselmoottori. Myöhemmin esiteltiin edullisemmaksi urheilulliseksi malliksi Furio.

Vuonna 1994 ZX sai uudet puskurit ja suuremman etusäleikön.

## Moottorivaihtoehdot

Hakasulkeissa olevat arvot automaattivaihteistolla varustetuilla malleilla

Hakasulkeissa olevat arvot automaattivaihteistolla varustetuilla malleilla

## Lähteet

## Aiheesta muualla
Wimbledonin tennisturnaus 2018

**Wimbledonin tennisturnaus 2018** pelattiin 2. – 15. heinäkuuta 2018 Wimbledonissa, Lontoossa. Se oli kaikkiaan 132. Wimbledonin tennisturnaus ja vuoden kolmas Grand Slam -turnaus.

Miesten kaksinpelin voitti Novak Đoković, jolle mestaruus Wimbledonissa oli neljäs. Naisten kaksinpelin voitti Angelique Kerber ensimmäistä kertaa urallaan.

## Sijoitetut pelaajat

### Miesten kaksinpeli

### Naisten kaksinpeli

### Miesten nelinpeli

### Naisten nelinpeli

### Sekanelinpeli

## Lähteet

## Aiheesta muualla
Pekka Laitakari

**Pekka Aarne Juhani Laitakari** (19. kesäkuuta 1920 – 19. heinäkuuta 1941) oli suomalainen sotilas toisessa maailmansodassa sekä spektroliitin löytäjä. Hän löysi spektroliitin Ylämaalta Salpalinjan linnoitustöiden yhteydessä 1940. Vänrikki Laitakari kaatui jatkosodan hyökkäysvaiheessa Tulemajärvellä. Hänen isänsä oli geologi Aarne Laitakari.

## Lähteet
* Ylämaa – Jalokivi Karjalasta – Lappeenrannan uusin kaupunginosa 
* Spektroliitin löytöhistoria ''Kiviseppä Ky''
* Pekka Laitakari Kansallisarkiston Suomen sodissa 1939-1945 kaatuneiden luettelossa
Ros Serey Sothea

**Ros Serey Sothea** (; noin 1948 Băt Dâmbâng, Ranskan Kambodža – noin 1977) oli kambodžalainen laulaja. Hän oli aktiivisena Sangkumin viimeisten vuosien ajasta aina Khmerien tasavallan aikaan. Hän lauloi kappaleita useista eri musiikin tyylilajeista; romanttisista balladeista tuli hänen suosituimpia teoksia. Lyhyestä urastaan huolimatta Sothea lauloi satoja kappaleita. Hän näytteli myös muutamissa elokuvissa. Hänen elämästään ei tiedetä paljoa. Sothea katosi 1970-luvun lopun Punaisten khmerien hallinnon aikana, mutta hänen kohtalostaan ei ole tietoa. Norodom Sihanouk myönsi Sothealle arvonimen ”Kuningatar kultaisella äänellä”. 

## Lähteet
Buré

**Buré** (myös *Bouré*) on historiallinen alue Guineassa Tinkissojoen pohjoisrannalla. Sen merkittävin kaupunki on Siguiri.

Buré  ja sen luoteispuolella sijaitseva Bambuk olivat keskiajalla tärkeä Ghanan, Malin ja Songhain valtakuntien kullantuotantoalue. Kultaa kaivetaan ja huuhdotaan yhä perinteisin menetelmin.

## Lähteet
Wimbledonin tennisturnaus 2018 – miesten kaksinpeli

Roger Federer oli turnauksen puolustava mestari, mutta hän hävisi puolivälierissä Kevin Andersonille. Turnauksen voitti Novak Đoković, joka päihitti loppuottelussa Andersonin.

## Sijoitetut pelaajat


# Roger Federer *(puolivälierät)*
# Rafael Nadal *(välierät)*
# Marin Čilić *(2. kierros)*
# Alexander Zverev *(3. kierros)*
# Juan Martín del Potro *(puolivälierät)*
# Grigor Dimitrov *(1. kierros)*
# Dominic Thiem *(1. kierros, luovutus)*
# Kevin Anderson *(loppuottelu)*
# John Isner *(välierät)*
# David Goffin *(1. kierros)*
# Sam Querrey *(3. kierros)*
# **[[Novak Đoković]] (mestari)**
# Milos Raonic *(puolivälierät)*
# Diego Schwartzman *(2. kierros)*
# Nick Kyrgios *(3. kierros)*
# Borna Ćorić *(1. kierros)*
# Lucas Pouille *(2. kierros)*
# Jack Sock *(1. kierros)*
# Fabio Fognini *(3. kierros)*
# Pablo Carreño Busta *(1. kierros)*
# Kyle Edmund *(3. kierros)*
# Adrian Mannarino *(4. kierros)*
# Richard Gasquet *(1. kierros)*
# Kei Nishikori *(puolivälierät)*
# Philipp Kohlschreiber *(3. kierros)*
# Denis Shapovalov *(2. kierros)*
# Damir Džumhur *(2. kierros)*
# Filip Krajinović *(1. kierros)*
# Marco Cecchinato *(1. kierros)*
# Fernando Verdasco *(1. kierros)*
# Stefanos Tsitsipas *(4. kierros)*
# Leonardo Mayer *(1. kierros)*


## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6
 

#### Lohko 7

#### Lohko 8

## Lähteet
*Gentlemen's singles 
### Viitteet
Wimbledonin tennisturnaus 2018 – naisten kaksinpeli

Garbiñe Muguruza oli turnauksen puolustava mestari, mutta hän hävisi toisella kierroksella Alison Van Uytvanckille. Turnauksen voitti Angelique Kerber.

## Sijoitetut pelaajat


# Simona Halep *(3. kierros)*
# Caroline Wozniacki *(2. kierros)*
# Garbiñe Muguruza *(2. kierros)*
# Sloane Stephens *(1. kierros)*
# Elina Svitolina *(1. kierros)*
# Caroline Garcia *(1. kierros)*
# Karolína Plíšková *(4. kierros)* 
# Petra Kvitová *(1. kierros)*
# Venus Williams *(3. kierros)*
# Madison Keys *(3. kierros)*
# **[[Angelique Kerber]] (mestari)**
# Jeļena Ostapenko *(välierät)*
# Julia Görges *(välierät)*
# Darja Kasatkina *(puolivälierät)*
# Elise Mertens *(3. kierros)*
# Coco Vandeweghe *(1. kierros)*
# Ashleigh Barty *(3. kierros)*
# Naomi Ōsaka *(3. kierros)*
# Magdaléna Rybáriková *(1. kierros)*
# Kiki Bertens *(puolivälierät)*
# Anastasija Sevastova *(1. kierros)*
# Johanna Konta *(2. kierros)*
# Barbora Strýcová *(3. kierros)*
# Marija Šarapova *(1. kierros)*
# Serena Williams *(loppuottelu)*
# Darja Gavrilova *(3. kierros)
# [[Carla Suárez Navarro]] *(3. kierros)*
# [[Anett Kontaveit]] *(3. kierros)*
# [[Mihaela Buzărnescu]] *(3. kierros)*
# [[Anastasija Pavljutšenkova]] *(1. kierros)* 
# [[Zhang Shuai]] *(1. kierros)*
# [[Agnieszka Radwańska]] *(2. kierros)''


## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
*Ladies' singles
Libreboot

**Libreboot** (myös nimellä **GNU Libreboot**) on vapaan ohjelmiston projekti, jonka tarkoituksena on korvata useimmissa tietokoneissa olevia, omisteisia valmistajien tekemiä BIOS/UEFI-ohjelmia, vapaalla ja kevyellä vaihtoehdolla. Libreboot-BIOS on suunniteltu mahdollisimman kevyeksi ja yksinkertaiseksi.

Librebootin kehitys aloitettiin vuonna 2013, tarkoituksena tehdä corebootista vapaa versio, joka ei sisältäisi suljetun lähdekoodin binäärejä.

Kehittäjien toivomuksesta se ei ole enää GNU-projekti, mutta jatkaa vapaana ohjelmistona. Marraskuussa 2022 ilmoitettiin, että osboot-projekti on yhdistynyt Libreboot-projektiin. Samalla Librebootin käytäntöjä on muutettu yhteensopiviksi. Oboot ja Libreboot ovat kumpikin Leah Rowen aloittamia projekteja.

## Lähteet
Kymmenes mies (televisioelokuva)

**Kymmenes mies** () on vuonna 1988 ensiesityksensä saanut Jack Goldin ohjaama yhdysvaltalainen televisioelokuva, jonka pääosia näyttelevät Anthony Hopkins ja Kristin Scott Thomas. Televisioelokuva perustuu Graham Greenen samannimiseen jännitysromaaniin *[[Kymmenes mies]]* (engl. *The Tenth Man*, 1985), jonka pohjalta Lee Langley sovitti käsikirjoituksen.

Derek Jacobi palkittiin roolisuorituksestaan parhaan miessivuosan Primetime Emmyllä. Lisäksi hän oli ehdolla parhaan miessivuosan Golden Globen saajaksi. Anthony Hopkins oli ehdolla roolisuorituksestaan parhaan miespääosan ja televisioelokuva parhaan minisarjan tai televisioelokuvan Golden Globen saajaksi.

## Juoni
*Kymmenes mies* alkaa vuodesta 1941, natsi-Saksan miehittämästä Pariisista. Saksalaiset pidättävät kaduilta sattumanvaraisesti ranskalaisia, joita he teloittavat ”korvaukseksi” vastarintaliikkeen tappamista saksalaisista. Yksi heistä on varakas asianajaja Jean Louis Chavel (Anthony Hopkins), joka joutuu tässä katuratsiassa sattumanvaraisesti vangiksi ja lopulta arvotuksi teloitettavien joukkoon. Hän onnistuu pelastamaan henkensä ylipuhumalla köyhän, kuolemaisillaan olevan Michel Mangeot -nimisen vangin (Timothy Watson) ottamaan paikkansa luvaten lahjoittaa koko omaisuutensa kuolevan miehen perheelle. Vapauduttuaan sodan jälkeen Chavelilla ei ole paikkaa minne mennä, joten hän hakeutuu väärällä nimellä entistä kartanoaan nyt asuvien, itsensä sijasta teloitetun vangin Thérèse-sisaren (Kristin Scott Thomas) ja äidin (Brenda Bruce) luo puutarhuriksi. Pian hän huomaa olevansa rakastumassa Thérèseen, kunnes asioita sotkee ovelle saapunut mies (Derek Jacobi), joka väittää olevansa Jean Louis Chavel.

## Näyttelijät

## Tuotanto
*Kymmenes mies* kuvattiin Ranskassa. Televisioelokuvan tuotantoyhtiöinä olivat CBS Entertainment Production, Hallmark Hall of Fame Productions ja MGM Television.

## Ensiesitys ja vastaanotto
*Kymmenes mies* ensiesitettiin antologiasarja *[[Hallmark Hall of Fame]]n* 158. jaksona CBS-kanavalla Yhdysvalloissa 4. joulukuuta 1988. Suomessa televisioelokuva sai ensiesityksensä TV3-kanavalla 17. syyskuuta 1992. Metro-Goldwyn-Mayer julkaisi sen DVD:lle Yhdysvalloissa ensi kerran 23. toukokuuta 2005. Suomessa Esselte Video oli sen videolevittäjänä ja myöhemmin SF Film DVD-levittäjänä. *Kymmenes mies* julkaistiin Suomessa DVD:lle 20. toukokuuta 2005.

### Palkinnot ja ehdokkuudet

## Lähteet
A Message to Your Heart

**A Message to Your Heart** on Samantha Janusin esittämä kappale, joka edusti Isoa-Britanniaa vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta sijalle 10. 47 pisteellä.

## Lähteet
Could It Be That I'm In Love

**Could It Be That I'm In Love** on Kim Jacksonin esittämä kappale, joka edusti Irlantia vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 47 pisteellä 22 maan joukosta sijalle 10.

## Lähteet
İki Dakika

**İki Dakika** on İzel Çeliközin, Reyhan Karacan ja Can Uğurluerin esittämä kappale, joka edusti Turkkia vuoden 1991 Eurovision laulukilpailussa Italian Roomassa. Kappale sai 44 pistettä ja sijoittui Euroviisuissa 22 maan joukosta sijalle 12.

## Lähteet
Havukruunu

**Havukruunu** on suomalainen metallimusiikin yhtye, joka perustettiin Hausjärvellä vuonna 2013. Yhtyeen kappaleiden sanoitukset käsittelevät pakanuutta. Yhtyeen tyylilajeiksi mainitaan black metal ja folk metal.

## Historia
Yhtye toimi alkuaikoina nimellä Talvikuu ennen nykyistä nimeä.

Huhtikuussa 2015 yhtye solmi levytyssopimuksen saksalaisen Naturmacht Productionsin kanssa. Havukruunua on tituleerattu vuonna 2018 toimintansa lopettavan Alghazanthin manttelinperijäksi.

Havukruunun viimeisin studioalbumi *[[Tavastland]]* julkaistiin vuonna 2025. Albumi palkittiin myös Emma-gaalassa vuoden metalli-Emman patsaalla.

## Jäsenet
* Stefan – kitarat (2013–), rummut (2013–2016), basso (2014–2015), laulu (2014–2015)
* Kostajainen – rummut, lyömäsoittimet (2016–)
*Humö – bassokitara (2013-2016, 2024-)
*Henkka – sähkökitara (2019-)

### Entiset jäsenet

* Humö – basso, laulu (2013–2016)
* Sinisalo - basso (2019-2023)

## Diskografia
;Studioalbumit
* 
* 
* 
* 

;Demot
* 
* 

**EP:t**
* 
**Kuu Erkylän yllä* (2021)

;Singlet
* *Verta, tulta ja kuolemaa* (2015)
* *Liekkiö* (2015)
* Kuu Erkylän yllä (2021)

## Lähteet

## Aiheesta muualla

* 
*
Eight Coffin Nails

__NOTOC__
**Eight Coffin Nails** on Alghazanthin kahdeksas studioalbumi, joka julkaistiin 31. maaliskuuta 2018. Yhtye on ilmoittanut albumin jäävän viimeisekseen.

Albumin vinyylipainos julkaistiin 29. kesäkuuta 2018.

## Vastaanotto

Albumi sai hyvän vastaanoton. Metalliluolan Markus Salmela piti albumia tyylikkäänä ja tasaisena yhtyeen uran päättävänä teoksena, joka avautuu verrattain hitaasti aloituskappaletta lukuun ottamatta. Miasma Magazinen Markus Mähönen piti albumia yhtyeen parhaana sitten kymmenen vuoden takaisen *[[Wreath of Thevetat]]* -albumin. Hän totesi kappaleiden olevan harkittuja ja ajatuksen kanssa kasattuja, ja piti yhtyeen joutsenlaulua ylevänä päätöksenä pitkälle uralle. Metal Templen arvoija antoi albumille täydet 10 pistettä, joka vastaa sanallista arviota ”mestariteos”.

## Kappaleet

## Lähteet

## Aiheesta muualla
* 
*
Lingwoodin rautatieasema

**Lingwoodin rautatieasema** on rautatieasema Lingwoodin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.

Asema avattiin 1. kesäkuuta 1883. Sitä käytti noin 48&nbsp;000 matkustajaa kaudella 2017–2018.

## Lähteet
* 

### Viitteet
Great Yarmouthin rautatieasema

**Great Yarmouthin rautatieasema** on rautatieasema Great Yarmouthin merenrantakaupungissa Norfolkissa, Englannissa. Se on toinen Wherry Linesin itäisistä pääteasemista. Sinne liikennöi Greater Anglia.

Asema avattiin 1. toukokuuta 1844 nimellä **Yarmouth Vauxhall**. Nimi lyheni jossakin vaiheessa muotoon **Yarmouth**, ja nykyisen nimensä asema sai 16. toukokuuta 1989. Sitä käytti noin 385&nbsp;000 matkustajaa kaudella 2017–2018.

## Lähteet
* 

### Viitteet
Viktoria (Mardukin albumi)

__NOTOC__
**Viktoria** on Mardukin järjestyksessään 14. studioalbumi, joka julkaistiin 22. kesäkuuta 2018.

## Vastaanotto

Metalliluolan Jani Karvonen piti albumista, ja totesi sen puhuttelevan erityisesti yhtyeen vanhemman tuotannon ystäviä edeltävää albumia pelkistetymmällä ja raaemmalla ulosannillansa. Hän sanoi albumin olevan erityisen tiivis, yllätyksetön ja jopa ennalta-arvattava, mutta laadukas kokonaisuus. Angry Metal Guyn arvioija piti Viktoriaa edeltäjäänsä ylivoimaisesti parempana teoksena, jossa kappaleiden hyvät puolet tuodaan asianmukaisesti esille. Metal Temple antoi albumille arvosanaksi 7/10, joka vastaa sanallista arviota ”hyvä”.

## Kappaleet

## Kokoonpano
* Morgan Håkansson – kitara
* Magnus Andersson – bassokitara
* Daniel Rostén – laulu
* Fredrik – rummut

## Lähteet

## Aiheesta muualla
* 
*
Imperial War Museum Duxford

**Imperial War Museum Duxford** (IWM Duxford) on Duxfordissa, Yhdistyneessä kuningaskunnassa sijaitseva ilmailumuseo ja lentokenttä. Museo on osa Imperial War Museumia. Siellä vieraili vuonna 2017 yhteensä noin 392 000 kävijää.

## Historia

Duxfordin lentokenttä rakennettiin ensimmäisen maailmansodan aikana Britannian ilmavoimien tukikohdaksi. Kenttää käytettiin aluksi ilmavoimien henkilöstön kouluttamiseen. Vuodesta 1924 lähtien Duxfordin lentokenttää alettiin käyttämään myös taistelulentojen tukikohtana. Toisen maailmansodan sytyttyä lentokenttä käytettiin muun muassa Britannian puolustamiseen Saksan ilmapommituksia vastaan sekä sodan loppupuolella Yhdysvaltain ilmavoimien 78th Fighter Group -yksikön tukikohtana.

Duxfordin lentokenttää käytettiin vielä toisen maailmansodan jälkeenkin Britannian ilmavoimien tukikohtana, mutta kenttä ei enää vastannut ilmavoimien tarpeita. Lentokentän sijaintia pidettiin huonona ja uudenlaiset hävittäjäkoneet olisivat vaatineet kentän uudistamista. Tämän vuoksi Britannian ilmavoimat luopuivat lentokentän käytöstä vuonna 1961.

Samaan aikaan Duxfordin lentokentän hiljentymisen kanssa Imperial War Museum etsi itselleen uusia tiloja, koska sen Lontoon museo oli käynyt liian pieneksi suurten lentokonekokoelmien kunnostamista ja esillepanoa varten. Tämän vuoksi Imperial War Museum päätti yhdessä Cambridgeshiren valtuuston ja Duxfordin ilmailuseuran kanssa avata uuden toimipisteen Duxfordin lentokentälle. Uusi museo avattiin yleisölle vuonna 1976. 

## Lähteet
Anders Ångström (meteorologi)

**Anders Knutsson Ångström** (1888–1981) oli ruotsalainen fyysikko ja meteorologi. Hän tutki 1910- ja 1920-luvulla ilmakehän säteilysuureita. Hän oli kiinnostunut monista muistakin ilmakehätieteiden osa-alueista, esimerkiksi todennäköisyysennusteista. Hän kirjoitti myös monia yleistajuisia kirjoja meteorologiasta. Uransa viimeisinä vuosina Ångström toimi Ruotsin ilmatieteen laitoksen SMHI:n pääjohtajana 1949–1954.

Anders Knutsson Ångströmin isä, Knut Ångström, oli Uppsalassa vaikuttanut fyysikko, joka kehitti Ångströmin kompesaatiopyrheliometrin, jolla mitataan auringon säteilyä. Myös isoisä, Anders Jonas Ångström, oli Uppsalan fyysikoita, ja  yksi spektroskopian perustajista.

## Lähteet
Félix Savart

**Félix Savart** (30. kesäkuuta 1791 – 16. maaliskuuta 1841)  oli ranskalainen fyysikko joka tutki magnetismia ja akustiikkaa. Savart ja Jean-Baptiste Biot julkaisivat vuonna 1820  Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.

Savart opiskeli lääketiedettä Strasbourgin yliopistossa, mutta käytti valmistuttuaan enemmän aikaansa fysiikan kokeisiin kuin potilaiden hoitamiseen. Hän oli erityisen kiinnostunut akustiikasta ja viulujen soinnista. Hän matkusti Pariisiin ja kuunteli siellä Jean-Baptiste Biotin luentoja akustiikasta. Biot tutustutti hänet toiseen kiinnostuksen kohteeseensa, sähköoppiin.

Biotin avulla Savart sai fysiikan opettajan paikan pariisilaisesta yksityiskoulusta.  Hänet valittiin Ranskan tiedeakatemiaan vuonna 1827, ja seuraavana vuonna hän sai kokeellisen fysiikan  professorin viran  Collège de Francesta.

Savart kehitti myös Savartin levyksi kutsutun laitteen, joka tuottaa ääntä halutulla taajuudella.

## Lähteet
IWM

**IWM** voi viitata ainakin seuraaviin asioihin:
* Imperial War Museum, museo Britanniassa
* iShares Russell 2000, ETF-rahasto (NYSE Arca -kaupankäyntitunnus IWM)
* Integrated Woz Machine, Applen tietokoneissa käytetty diskettiasema
* Institut für die Wissenschaften vom Menschen, wieniläinen instituutti
Jens Kujawa

**Jens Ingo Holger Kujawa** (s. 28. tammikuuta 1965 Braunschweig, Länsi-Saksa) on saksalainen kilpauransa päättänyt koripalloilija ja Euroopan mestari.

Saksan miesten maajoukkueessa Kujawa voitti Euroopan mestaruuden Saksassa 1993. Hän pelasi Länsi-Saksan joukkueessa vuoden 1987 EM-kilpailuissa ja edusti jälleenyhdistynyttä Saksaa myös vuonna 1992 Barcelonan olympiaturnauksessa, missä Saksa sijoittui seitsemänneksi.

## Lähteet
* Profiili Basketball-Bundesliga 
* Jens Kujawa Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Robert R. Wilson

**Robert Rathbun Wilson** (4. maaliskuuta 1914 – 16. tammikuuta 2000) oli yhdysvaltalainen fyysikko, kuvanveistäjä ja arkkitehti. Hän oli yksi Manhattan-projektin keskeisistä tutkijoista, joka kehitti ydinpommia yhdessä Enrico Fermin kanssa. Hän oli tunnettu hiukkasfysiikan tutkija ja johti vuosina 1967–1978 Fermilabiksi kutsuttua laboratoriota, johon rakennettiin maailman tehokkain hiukkaskiihdytin.

Fermilabin tieteellisen panoksen lisäksi Wilson kehitti sinne erityisen ympäristön: keskusken maille ennallistettiin preeriaa jossa biisonilauma sai vaeltaa, alueelle sijoitettiin moderneja veistoksia ja itse päärakennus sai vaikutteita Ranskan Beauvaisin katedraalista. 

## Lähteet

## Aiheesta muualla
Sepseskara

**Sepseskara** oli muinaisen Egyptin vanhan valtakunnan 5. dynastian joko neljäs tai viides faarao. Hänen elämästään ei tiedetä paljoa, mutta Torinon papyruksen mukaan hän hallitsi seitsemän vuoden ajan.

## Lähteet
Jauhopukit

**Jauhopukit** (*Tenebrio*) ovat kovakuoriaisten (Coleoptera) lahkoon kuuluva pimikkökuoriaissuku. Maailmanlaajuisesti suvun lajimääräksi ilmoitetaan jopa kahdeksan, mutta ilmoitettu lajimäärä vaihtelee eri lähteissä.

Suvun tunnetuimman lajin eli jauhopukin toukkia eli jauhomatoja käytetään yleisesti lemmikkieläinten ruokana.

## Sukuun kuuluvia lajeja
*Tenebrio opacus
*Pirttipukki (*Tenebrio obscurus*)
*Jauhopukki (*Tenebrio molitor*)

## Lähteet

## Aiheesta muualla
*Laji.fi: Jauhopukit (''Tenebrio'')
*ITIS: Tenebrio 
*Pherobase: Semiochemicals of Genus Tenebrio
Citroën C35

**Citroën C35** on Citroënin vuosina 1974–1991 valmistama pakettiautomalli, jonka lähes identtinen sisarmalli oli Fiat 242. Autoa valmistettiin Fiatin tehtaalla Italiassa vuoteen 1987 asti, jolloin Fiat 242:n valmistus päättyi ja C35:n tuotanto siirtyi Ranskaan.

Moottorivalikoimassa olivat aluksi 2,0-litrainen bensiinimoottori sekä Citroën CX:stä peräisin oleva 2,2-litrainen dieselmoottori, joka korvattiin 2,5-litraisella vuonna 1980. Tällöin auto sai myös uudet ajovalot, joiden yhteydessä oli sivuvilkut. Vuonna 1984 uudistettiin kojelautaa.   

## Lähteet

## Aiheesta muualla
Ranskan Kambodža

**Ranskan Kambodža** viittaa Kambodžan kuningaskuntaan (, ), jolloin se oli Ranskan protektoraatti osana Ranskan Indokiinaa, joka puolestaan oli sarja Ranskan siirtomaa-aikaisen imperiumin protektoraatteja Kaakkois-Aasiassa. Protektoraatti perustettiin vuonna 1867, kun Kambodžan kuningas Norodom I pyysi protektoraatin perustamista maansa ylle. Kambodža yhdistettiin Ranskan Indokiinan unioon vuonna 1887 Ranskan siirtomaiden ja protektoraattien kanssa. Vuonna 1946 Kambodžalle myönnettiin itsehallinto Ranskan unionissa ja sen protektoraatin status lakkautettiin vuonna 1949. Kambodžalle myönnettiin myöhemmin itsenäisyys ja valtio juhli ensimmäistä itsenäisyyspäiväänsä 9. marraskuuta 1953.

## Lähteet

## Aiheesta muualla
Brown Swiss (nautarotu)

**Brown Swiss** on Sveitsissä kehitetty nautarotu. Se on keskikoinen ja väriltään ruskeanharmaa nautarotu. Se on yleensä perinnöllisesti sarvellinen. Faba ylläpitää kyseisen rodun kantakirjaa Suomessa. Faba on karjantuottajien osuuskunta jonka tavoite on kar­jan li­sään­ty­mi­sen, ja­los­ta­mi­sen ja ter­vey­den pa­ran­ta­mi­nen.

## Rodun kuvaus
Rotu on kotoisin Sveitsistä ja arvellaan olevan yksi vanhimmista nautaroduista.Sveitsistä on löydetty noin  eaa. vanhoja jäänteitä lehmien luista jotka saattavat olla tästä rodusta. Einsiedeln luostarissa benediktiiniläiset munkit alkoivat jalostaa tätä rotua jo noin  sitten. 

Rotu on tunnettu säyseästä ja rauhallisesta luonteesta. Sillä on vankkarakenteiset jalat, ja se on muutenkin raskasta tekoa. Lehmä painaa 600 kilon molemmin puolin ja täysikasvuinen sonni voi painaa  kiloa. Sen maidon rasva-proteiinisuhde on hyvin juuston valmistukseen sopiva. Se on myös pitkäikäinen rotu.

Yhdysvalloitoihin rotua tuotiin ensimmäisen kerran vuonna 1869, jolloin maahan tuotiin 25 sonnia ja 140 lehmää. Nykyään Yhdysvalloissa on niitä noin 7–8 miljoonaa. Siellä rotua pidetään ensisijaisesti lypsyrotuna, muualla sitä kasvatetaan myös lihan vuoksi.

## Jalostaminen
Jalostuksessa on ollut tavoitteena parantaa rodun maidontuotanto-ominaisuuksia; valkuaistuottoa, maidon kuiva-ainepitoisuutta, hedelmällisyyttä sekä terveyttä, rakennetta ja kestävyyttä.

## Lähteet

## Aiheesta muualla
*  
* 
*
Träume sind für alle da

**Träume sind für alle da** on Windin esittämä kappale, joka edusti Saksaa vuoden 1992 Eurovision laulukilpailussa Ruotsin Malmössä.  

"Träume sind für alle da" on Bernd Meinungerin kirjoittama ja Ralph Siegelin säveltämä hittikappale, joka kuvaa hahmotelmaisesti eri hahmojen unelmia elämänmuutoksesta, kuten nuoren naisen unelmia junalaiturilla odottaessaan junaa, joka kuvainnollisesti vie hänet menestykseen. Wind levytti myös englanninkielisen version nimellä "Dreams are Made for Everyone".  

## Julkaisu ja vastaanotto
Single julkaistiin CD:llä ja vinyylinä Jupiter Recordsin toimesta huhtikuussa 1992, ja se sisältää B-puolella kappaleen "Freitagabend". Saksassa kappale saavutti korkeimman listasijoituksensa singlelistoilla kolmen listaviikon aikana sijalla 59. Singlestä tuli Windin viides ja viimeinen listahitti Saksassa. Kappaleen mainostamiseksi seurasi muun muassa live-esiintyminen ZDF:n *Hitparade*-ohjelmassa 16. heinäkuuta 1992.  

## Euroviisut
Euroviisuissa "Träume sind für alle da" -esityksen kapellimestarina toimi Norbert Daum. Esitys sai 27 pistettä ja saavutti näin ollen sijan 16.

## Lähteet
Citroën C15

**Citroën C15** on Citroënin vuosina 1984–2005 valmistama Citroën Visaan perustuva pieni pakettiautomalli, joka korvasi Citroën Acadianen. Siitä oli saatavana myös Familiale-tila-autoversio. Mallin seuraaja, Citroën Berlingo esiteltiin vuonna 1996, mutta C15:n valmistus jatkui vielä vuoteen 2006 saakka.

## Kuvia

Tiedosto:1991+ C15 Familiale (fl).jpg|Citroën C15 Familiale
Tiedosto:Citroën C15 Romahome (1998) (34895116841).jpg|Citroën C15:n alustalle rakennettu Romahome-matkailuauto.


## Lähteet

## Aiheesta muualla
Koulutus Englannissa

**Koulutus Englannissa** koostuu yleissivistävästä ja ammatillisesta koulutuksesta sekä korkeakoulutuksesta, joita täydentävät aikuiskoulutus ja vapaa sivistystyö. 
Vanhemmilla on vapaus valita lapsilleen valtion rahoittama tai yksityinen koulu tai opettaa näitä kotona.

## Yleissivistävä koulutus
Valtion rahoittama koulujärjestelmä on jaettu asteisiin ikävuosien mukaan: esiopetusta annetaan 3-5-vuotiaille, alkeisopetusta (primary education) 5-11-vuotiaille, yläkoulu (secondary education) on 11-16-vuotiaille. Ensimmäinen valtakunnallinen koe matematiikassa ja äidinkielessä suoritetaan kuudennen kouluvuoden jälkeen. Laajempi päättökoe, General Certificate of Secondary Education (GCSE), suoritetaan 16-vuotiaana. Kahden vuoden lukiota vastaavien opintojen jälkeen tulee ylioppilaskirjoituksia vastaava A-levels, joka on pohjana yliopistoon pyrkimiseen. 

Oppivelvollisuus päättyy 16. ikävuoteen, mutta 18-vuotiaaksi asti pitää olla joko opiskelemassa, työharjoittelussa tai kansalaisjärjestöjen vapaaehtoistoiminnassa. 

Vuoden 2015 PISA-kokeissa Englanti oli matematiikassa sijalla 22, äidinkielessä sijalla 27 ja luonnontieteissä sijalla 15.

## Ammatillinen koulutus
GCE-tutkinnon jälkeen opintojaan voi jatkaa ammatillisisessa koulutuksessa joko  further education college- ja tertiary college- nimisessä oppilaitoksessa tai oppisopimuskoulutuksessa. Näiden opintojen päätteeksi ammatillinen osaaminen osoitetaan näyttökokeella. Voi myös suorittaa soveltavan GSCE- tai A-levels-tutkinnon, ja jatkaa sitä korkea-asteelle. 

## Korkeakoulut
Englannissa sijaitsee kaksi englanninkielisen maailman vanhinta yliopistoa: Oxfordin ja Cambridgen yliopistot, jotka ovat nykyään myös maan kaksi parasta ja arvostetuinta yliopistoa. Ne ovat varsin elitistisiä: valtaosa opiskelijoista tulee varakkaista perheistä maan eteläosasta. Koko maassa 93,5 prosenttia oppilaista käy julkisin varoin kustannettua koulua, mutta Oxfordin opiskelijoista heidän osuutensa on 60%.

Yhteensä maassa on yli sata yliopistoa, jotka ovat yleensä hyvin itsenäisiä ja joilla on paljon päätäntävaltaa antamaansa opetukseen. Yliopistoissa on käytössä lukukausimaksut, joiden maksamista valtio kuitenkin tukee myöntämällä opiskelijoille lainaa. Vuonna 2013 korkein mahdollinen lukuvuosimaksu nostettiin huomattavasti 9000 puntaan. Vuonna 2018 maksimi on 9250 puntaa.

Englantilaisnuoret pyrkivät yliopistoon tavallisesti 18-vuotiaina ja hakuprosessin takia monet myös aloittavat opinnot tuolloin. Perustutkinto eli ”Bachelor’s degree” on tavallisesti kolmivuotinen. Maisterin tutkinto suoritetaan tyypillisesti erikseen, ja niiden lukukausimaksut ovat myös korkeammat. Maisterin tutkinnon suorittaminen kestää normaalisti vuoden.

## Lähteet

## Aiheesta muualla
Royale Union Saint-Gilloise

**Royale Union Saint-Gilloise** eli **Union SG** on jalkapalloseura Saint-Gillesin kunnasta, joka sijaitsee Brysselin metropolialueella. Union SG pelaa Belgian pääsarjassa Jupiler Pro Leaguessa, jonne se nousi 48 vuoden tauon jälkeen vuonna 2021. Seura on voittanut Belgian mestaruuden yksitoista kertaa, joista viimeisin tuli vuonna 1935. 

Kaudella 2022–2023 Union SG pelasi Eurooppa-liigan lohkovaiheessa voittaen oman lohkonsa. Neljännesvälierässä joukkue tiputti jatkosta Bundesliigan Union Berlinin yhteismaalein 6-3. Kauden 2022-2023 eurotaival päättyi Unionin osalta niin ikään saksalaista Bayern Leverkusenia vastaan puolivälierissä Unionin hävitessä yhteismaalein 2-5.

Joukkue pelaa toistaiseksi kotiottelunsa Jupiler Pro Leaguessa vuonna 1919 valmistuneella 9 400 -paikkaisella Joseph Marien -stadionilla. Eurooppa-liigan otteluita joukkue on pelannut muun muassa R.S.C. Anderlechtin kotistadionilla, jonka katsomokapasiteetti on yli kaksi kertaa suurempi kuin Union SG:n kotistadionin.

## Historia
Seura perustettiin vuonna 1897, ja se voitti ensimmäisen Belgian mestaruutensa vuonna 1904. Vuosina 1933-1935 joukkue pelasi 60 peräkkäistä ottelua voittamattomana, mikä on yhä Belgian ennätys. 60-luvulla alkoivat vaikeudet. Vuonna 1963 seura putosi ensi kertaa kakkosdivisioonaan, ja vuonna 1980 se putosi jo Belgian neljännelle sarjatasolle. 

Vuonna 2018 englantilaisen Tony Bloomin vahvistettiin ostaneen enemmistöosuus joukkueesta. Pokerinpelaaja ja vedonlyöjä Bloom tunnetaan myös Englannin Valioliigan Brighton & Hove Albion F.C:n omistajana.

Voitettuaan paikalliskamppailussa R.W.D. Molenbeekin kotonaan 2-1 13. maaliskuuta 2021 Union nousi takaisin Belgian ylimmälle sarjatasolle ensi kerran sitten vuoden 1972. Ensimmäisessä ottelussa Jupiler Pro Leaguessa syksyllä 2021 Union kaatoi vieraskentällä toisen paikallisvastustajansa Anderlechtin 3-1.

Heinäkuussa 2023 Unionin puheenjohtajan Alex Muzion vahvistettiin olevan seuran uusi enemmistöomistaja. Muzio on ollut seuran puheenjohtaja elokuusta 2018 alkaen ja oli mukana sijoittajana kun Tony Bloom hankki seuran omistuksen vuonna 2018. Pääomistajan vaihdos liittyy UEFA:n sääntöihin usean saman omistajan seurojen osallistumisesta UEFA:n sarjoihin.

## Kannattajat

Union SG:n suurin kannattajaryhmä on vuonna 2001 perustettu Union Bhoys. RFC Liègen ja Cercle Bruggen kannattajat jakavat tiiviin ystävyyden Unionin kannattajien kanssa. Unionin kannattajat edustavat antifasistisia arvoja.

## Lähteet